pythainlp/thai-financial-dataset huggingface dataset:
A

แบบแสดงรายการข้อมูลประจำปี

(56-1)

สิ้นสุดวันที่ 31 ธันวาคม 2550

บริษัท สยามภัณฑ์กรุ๊ป จำกัด (มหาชน)

สารบัญ

  ------------ ----------------------------------------------- -----------
                                                               ส่วน -หน้า

  ส่วนที่ 1       ข้อมูลสรุป (EXECUTIVE SUMMARY)                     B – 3

  ส่วนที่ 2       บริษัทที่ออกหลักทรัพย์                                 C – 4

               1. ปัจจัยความเสี่ยง                                 D – 5

               2. ลักษณะการประกอบธุรกิจ                           E – 6

               3. การประกอบธุรกิจของแต่ละสายผลิตภัณฑ์                F – 8

               4. การวิจัยและพัฒนา                                G – 13

               5. ทรัพย์สินที่ใช้ในการประกอบการ                      H – 14

               6. โครงการในอนาคต                               I – 15

               7. ข้อพิพาททางกฎหมาย                              J – 16

               8. โครงสร้างเงินลงทุน                              K – 17

               9. การจัดการ                                     L – 18

               10. การควบคุมภายใน                               M – 35

               11. รายการระหว่างกัน                              N – 37

               12. ฐานะการเงินและผลการดำเนินงาน                  O – 38

               13. ข้อมูลอื่นที่เกี่ยวข้อง                              P – 44

  ส่วนที่ 3       การรับรองความถูกต้องของข้อมูล                        Q – 45

                                                               

  เอกสารแนบ 1  รายละเอียดเกี่ยวกับผู้บริหารและผู้มีอำนาจควบคุมของบริษัท     R – 47

  เอกสารแนบ 2  รายละเอียดเกี่ยวกับกรรมการของบริษัทย่อย                S – 48

  เอกสารแนบ 3  สรุปตำแหน่งรายการใน 56-1                          T- 49
  ------------ ----------------------------------------------- -----------
I

6. โครงการในอนาคต

ธุรกิจแบตเตอรี่ : โรงงาน WET CHARGE โดยมีวงเงินของโครงการประมาณ 80 – 100
ล้านบาท มูลค่าโครงการที่ดำเนินการแล้ว ณ สิ้นปี 2550 เท่ากับ 43 ล้านบาท

ธุรกิจน้ำมันหล่อลื่นและจาระบี : ฟาร์มแท้งค์แห่งใหม่ที่ อำเภอสามโคก จังหวัดปทุมธานี
วงเงินของโครงการประมาณ 80 ล้านบาท ณ สิ้นปี 2550 มูลค่าดำเนินการแล้ว เท่ากับ 14
ล้านบาท
H

5. ทรัพย์สินที่ใช้ในการประกอบธุรกิจ

1. ลักษณะสำคัญของทรัพย์สิน

มูลค่า ที่ดิน อาคาร เครื่องจักร ตามบัญชีสุทธิ ณ 31 ธันวาคม 2550 (ล้านบาท)

  --------------------------------- ------------------ ------------------
  ประเภท                            งบเฉพาะกิจการ       งบการเงินรวม

  ที่ดิน                               4.98               6.71

  ที่ดินที่ไม่ได้ใช้ในธุรกิจ                  3.34               3.34

  อาคารและสิ่งปลูกสร้าง                 109.59             186.63

  เครื่องจักรและอุปกรณ์                  -                  183.53

  เครื่องจักรระหว่างติดตั้ง                -                  6.24

  อาคารและโครงการระหว่างทำ           86.88              138.64

  อื่นๆ                               45.48              76.49

  มูลค่าสุทธิทางบัญชีรวม                  250.27             601.58
  --------------------------------- ------------------ ------------------

ภาระผูกพันของทรัพย์สิน

กลุ่มบริษัท ได้จดจำนองที่ดินและสิ่งปลูกสร้าง
เพื่อเป็นหลักประกันเงินเบิกเกินบัญชีและเงินกู้ยืมระยะสั้นจากสถาบันการเงิน
วงเงินสินเชื่อที่มีต่อสถาบันการเงิน ณ 31 ธันวาคม 2550 เท่ากับ 1,569.50 ล้านบาท
แต่วงเงินสินเชื่อดังกล่าวบริษัทมีความจำเป็นในการใช้น้อยมาก
เนื่องด้วยบริษัทมีสภาพคล่องทางการเงินสูง ณ วันที่ 31 ธันวาคม 2550
วงเงินที่ยังไม่เบิกใช้เท่ากับ 1,354.65 ล้านบาท

มูลค่าสินทรัพย์สุทธิ

กลุ่มบริษัท สยามภัณฑ์กรุ๊ป จำกัด (มหาชน) ไม่มีการประเมินราคาสินทรัพย์เป็นกรณีพิเศษ
และไม่มีหนี้สินที่อาจจะเกิดจากการเข้าค้ำประกัน อาวัล ภาระจำนอง
หรือการค้ำประกันให้บุคคลภายนอกอื่น ดังนั้น ณ 31 ธันวาคม 2550
มูลค่าสินทรัพย์สุทธิของบริษัทตามบัญชี คือ 2,410 ล้านบาทหรือ 69.86 บาทต่อหุ้น

2. นโยบายการลงทุนในบริษัทย่อย

กรรมการ และ กรรมการบริหารของบริษัท มีอำนาจในการควบคุม
และกำหนดนโยบายที่สำคัญต่อการดำเนินธุรกิจในบริษัทย่อยโดยตรง
C

ส่วนที่ 2 : บริษัทที่ออกหลักทรัพย์

ชื่อบริษัท : บริษัท สยามภัณฑ์กรุ๊ป จำกัด (มหาชน)

เลขที่ทะเบียนบริษัท : 0107539000111

ประกอบธุรกิจ : ตัวแทนจำหน่ายน้ำมันหล่อลื่น จาระบี และแบตเตอรี่สำหรับรถยนต์

ที่ตั้งสำนักงานใหญ่ : 488 ถนนนครสวรรค์ แขวงสี่แยกมหานาค

เขตดุสิต กรุงเทพมหานคร

โทรศัพท์ : 0-2280-0202-17 (อัตโนมัติ 16 คู่สาย)

โทรสาร : 0-2280-6305

Web site : http://www.siampangroup.com

ที่ตั้งคลังสินค้า : 101 หมู่ 2 ถนนสามโคก-เสนา ตำบลคลองควาย

อำเภอสามโคก จังหวัดปทุมธานี

โทรศัพท์ : 0-2977-2695 , 0-2977-2698

Email address : orasri@siampangroup.com
B

ส่วนที่ 1 : ข้อมูลสรุป (Executive Summary)

บริษัท สยามภัณฑ์กรุ๊ป จำกัด (มหาชน) “SPG” ประกอบธุรกิจเป็นตัวแทนจำหน่ายสินค้า :

น้ำมันหล่อลื่น ยี่ห้อ เทรน /ดีเทอล่า / พาวเวอร์ / ซุปเปอร์สตาร์

จาระบี ยี่ห้อ เทรน / จระเข้ และ

แบตเตอรี่ ยี่ห้อ โบลีเด้น / เทรน / คราวน์

ดำเนินธุรกิจตั้งแต่ปี2502 ปัจจุบันมีทุนจดทะเบียน 345 ล้านบาท เรียกชำระแล้วเต็มมูลค่าหุ้นสามัญ
34,500,000 หุ้น

ผลการดำเนินงาน ปี2550 ตามงบการเงินรวม

  ----------------------- --------------- --------------- ---------------
  ผลการดำเนินงาน           ปี 2548          ปี 2549          ปี 2550

  รายได้จากการขาย :ล้านบาท  2,560.93        2,824.87        3,500.16

  กำไรสุทธิ : ล้านบาท        138.45          196.28          323.85

  กำไรต่อหุ้น : บาทต่อหุ้น      4.01            5.69            9.39

  ส่วนของผู้ถือหุ้น : บาทต่อหุ้น   59.28           62.96           69.86
  ----------------------- --------------- --------------- ---------------

การบริหารงานในปี2550
บริษัทบริหารงานอย่างรอบคอบและระมัดระวังภายใต้การกำกับดูแลของคณะกรรมการบริหาร 5 คน
และคณะกรรมการตรวจสอบ 3 คน โดยยึดหลักการกำกับดูแลกิจการที่ดี (GOOD CORPORATE
GOVERNANCE) ให้ความสำคัญกับการบริหารงานที่โปร่งใสสามารถตรวจสอบได้
คำนึงถึงความรับผิดชอบต่อผู้ถือหุ้นและผู้มีส่วนได้เสียอย่างเป็นธรรมและเท่าเทียมกัน
และเน้นการเจริญเติบโตอย่างมั่นคงมีคุณภาพในระยะยาว
รวมถึงให้ความสำคัญต่อความพึงพอใจของลูกค้าเป็นเป้าหมายที่สำคัญ
ในรอบหลายปีที่ผ่านมาบริษัทมีเงินทุนหมุนเวียนที่เพียงพอ
มีฐานะการเงินและสภาพคล่องอยู่ในเกณฑ์ที่ดีอย่างสม่ำเสมอ

สาระสำคัญที่กระทบผลการดำเนินงานในปี 2550

ผลิตภัณฑ์แบตเตอรี่ ปี2550
กลุ่มบริษัทมีรายได้จากผลิตภัณฑ์แบตเตอรี่ทั้งในประเทศและต่างประเทศรวม 1,287 ล้านบาท
เพิ่มขึ้นคิดเป็นร้อยละ 55 จากปี2549 ซึ่งเป็นผลมาจากการมุ่งมั่นพัฒนาสินค้ารุ่นใหม่ๆ
และการปรับปรุงคุณภาพของสินค้า รวมถึงมีนโยบายเน้นการให้บริการที่ดี รวดเร็ว
ทั้งก่อนและหลังการขาย

ผลิตภัณฑ์น้ำมันหล่อลื่น ในปี 2550 ตลาดการค้าน้ำมันหล่อลื่นในประเทศมีการแข่งขันกันสูงมาก
กลุ่มของบริษัทมีรายได้จากผลิตภัณฑ์น้ำมันหล่อลื่นทั้งในประเทศและต่างประเทศรวม 1,505 ล้านบาท
โดยตลาดในประเทศเพิ่มขึ้นร้อยละ 11 และตลาดต่างประเทศเพิ่มขึ้นร้อยละ 23
เมื่อเทียบกับปี2549 ที่ผ่านมา

ผลิตภัณฑ์จาระบี ปี 2550 กลุ่มบริษัทยังคงรักษาระดับการขายจาระบีไว้ได้ที่ยอดรายได้รวม 605
ล้านบาทแม้จะสูงขึ้นจากปี2549ที่ 600 ล้านบาทไม่มาก แต่เมื่อเทียบกับปี2548ที่ 496 ล้านบาทแล้ว
นับว่าเพิ่มขึ้นจากปี2548ร้อยละ 22 ภายใน 2 ปี
ทั้งนี้เพราะในปี2549ที่ผ่านมาบริษัทเริ่มขยายตลาดและมีลูกค้ารายใหม่ในประเทศแถบเอเซีย
จึงยังทำให้การค้าขายกับลูกค้ารายใหม่ๆยังไม่สม่ำเสมอและต่อเนื่อง ดังนั้นในปี2551
นี้บริษัทมีความมุ่งมั่นที่จะรักษาตลาดกับลูกค้าดังกล่าวรวมถึงมีเป้าหมายที่จะขยายตลาดต่างประเทศอย่างต่อเนื่องต่อไป
D

1. ปัจจัยความเสี่ยง

1. ความเสี่ยงเกี่ยวกับการดำเนินธุรกิจ

1.1 ตลาดในประเทศ รายได้ของกลุ่มบริษัท 56%เป็นรายได้ในประเทศ
บริษัทไม่มีลูกค้ารายใหญ่รายเดียวเป็นพิเศษ จึงไม่มีความเสี่ยงแต่อย่างใด
กอปรกับบริษัทมีนโยบายด้านการตลาดที่ชัดเจน ในการเน้นด้านคุณภาพและการบริการที่ดี
เพื่อความพึงพอใจสูงสุดของลูกค้าทุกรายเป็นสำคัญ
บริษัทจัดอบรมและพัฒนาความรู้ให้แก่พนักงานขายและหน่วยบริการด้านการขายของบริษัทอย่างสม่ำเสมอและต่อเนื่องในเรื่องความต้องการของลูกค้า
ผลิตภัณฑ์ของบริษัทและของคู่แข่ง กลยุทธ์การตลาดแบบใหม่ๆในปัจจุบัน

1.2 ตลาดต่างประเทศ รายได้ของกลุ่มบริษัท 44% เป็นรายได้จากตลาดต่างประเทศ
โดยมีสัดส่วนจากผลิตภัณฑ์ แบตเตอรี่ : น้ำมันหล่อลื่น : จาระบี เท่ากับ 30 % : 9 % : 5 %
ตามลำดับ
บริษัทมีนโยบายกระจายความเสี่ยงสำหรับการค้าแบตเตอรี่ในตลาดต่างประเทศโดยกระจายลูกค้าไปในหลายๆทวีป
สัดส่วนรายได้จากการขายแบตเตอรี่ต่างประเทศในแต่ละทวีปจะอยู่ที่ 20%–30%
ส่วนลูกค้าน้ำมันหล่อลื่นและจาระบีส่วนใหญ่เป็นประเทศในแถบชายแดนและในทวีปเอเชีย
บริษัทเน้นการให้บริการและส่งเสริมการขายที่ดีเหมือนที่ปฏิบัติต่อลูกค้าในประเทศ
จึงมีความสัมพันธ์ที่ดีอย่างต่อเนื่องและยาวนาน

1.3 การจัดหาวัตถุดิบและราคา วัตถุดิบหลักน้ำมันพื้นฐาน (Base Oil) มีผู้ผลิตในประเทศไทย
และสามารถติดต่อซื้อจากตลาดต่างประเทศได้หลายแหล่ง
สำหรับตะกั่วก็สามารถหาซื้อได้ง่ายจากทั้งในประเทศและต่างประเทศ
ความเสี่ยงในการจัดหาวัตถุดิบจึงมีน้อยมาก จากการดำเนินธุรกิจมา 20
กว่าปีกลุ่มบริษัทไม่เคยมีปัญหาในการจัดหาวัตถุดิบแต่อย่างใด

1.4 เทคโนโลยี่ในการผลิต กลุ่มบริษัทผลิตน้ำมันหล่อลื่น จาระบี และแบตเตอรี่ มานานเกินกว่า 20
ปีรวมถึงมีการศึกษาเพื่อปรับปรุงพัฒนาคุณภาพของผลิตภัณฑ์ให้ทันตามอุตสาหกรรมประเภทเดียวกันโดยสม่ำเสมอและต่อเนื่อง
จนถือว่ามีความเชี่ยวชาญในการพัฒนา ค้นคว้าหาแหล่งข้อมูล
ด้านเทคโนโลยีใหม่ๆสำหรับการผลิตได้เป็นอย่างดี จึงไม่มีความเสี่ยงแต่อย่างใด

2. ความเสี่ยงทางด้านการเงินและอัตราแลกเปลี่ยน

บริษัทดำเนินธุรกิจมายาวนานจนเป็นที่เชื่อถือของสถาบันการเงินและได้รับการสนับสนุนเป็นอย่างดีเสมอมา
บริษัทมีนโยบายการบริหารลูกหนี้ที่ชัดเจน และมีความระมัดระวังในการให้วงเงินสินเชื่อกับลูกค้า
รวมทั้งเลือกใช้นโยบายป้องกันความเสี่ยงจากอัตราแลกเปลี่ยนอย่างเหมาะสมเมื่อมีความจำเป็น

3. ความเสี่ยงด้านกฎหมาย

ไม่มี

4. ความเสี่ยงทางด้านสิ่งแวดล้อม

ตะกั่ว ถึงแม้จะก่อให้เกิดความเสี่ยงที่ส่งผลกระทบต่อสภาพแวดล้อมและสุขภาพของพนักงาน
บริษัทได้ให้ความสำคัญกับปัญหาดังกล่าวเสมอมาโดยมีระบบการผลิตเป็นระบบปิด (Closed Loop)
จัดให้มีบ่อบำบัดน้ำเสีย
มีเจ้าหน้าที่ที่เชี่ยวชาญด้านสิ่งแวดล้อมคอยตรวจวิเคราะห์ของเสียและสภาพแวดล้อมในการทำงานให้เป็นไปตามมาตรฐานของกรมโรงงานอุตสาหกรรมทุกๆเดือน
จัดให้มีอุปกรณ์ป้องกันอันตรายสำหรับพนักงาน เช่นหน้ากาก ถุงมือ ฯลฯ
จัดอบรมพนักงานให้รู้วิธีทำงานที่ปลอดภัย มีนโยบายติดตามผลโดยจัดให้มีการตรวจ สุขภาพพนักงาน
สภาพสถานที่ทำงาน สภาพแวดล้อมที่จะมีผลต่อชุมชนอย่างสม่ำเสมอ
และปรับปรุงไม่ให้มีความเสี่ยงภัยอย่างต่อเนื่อง
N

11. รายการระหว่างกัน

การเช่าที่ดินจากผู้ถือหุ้นรายใหญ่

บริษัทเช่าที่ดินจากคุณมุข โรจตระการ ซึ่งเป็นกรรมการและผู้ถือหุ้นรายใหญ่ของบริษัท
ถือหุ้นร้อยละ32.81 โดยเริ่มสัญญาเช่าเมื่อ 1 กรกฎาคม 2539 อายุของสัญญาเช่า 20 ปี
ใช้เป็นที่ตั้งของอาคารคลังสินค้าอยู่ที่ตำบลบางขะแยง อำเภอเมือง จังหวัดปทุมธานี พื้นที่เช่ารวม
4ไร่ 3งาน 29ตารางวา โดยมีอัตราค่าเช่า 236,000 บาทต่อเดือน
ทั้งนี้สิ่งปลูกสร้างเป็นกรรมสิทธิ์ของผู้เช่าตลอดอายุการเช่า
และผู้เช่ามีสิทธิที่จะรื้อถอนหรือเคลื่อนย้ายสิ่งปลูกสร้างในที่ดินได้ทุกเวลา

การเช่าที่ดินกับกิจการอื่นที่เกี่ยวข้องกัน

บริษัทและบริษัทย่อยได้เช่าที่ดินจากห้างหุ้นส่วนจำกัด โรจน์ไพศาล ซึ่งเป็นกิจการที่ควบคุมร่วมกัน
มีผู้ถือหุ้นรายใหญ่ของบริษัทเป็นหุ้นส่วนใหญ่ โดยใช้เป็นที่ตั้งของอาคารคลังสินค้าในปัจจุบัน
และบางส่วนบริษัทย่อยจะใช้ในการขยายโรงงานผลิต ตั้งอยู่ที่ตำบลคลองควาย อำเภอสามโคก
จังหวัดปทุมธานี มีพื้นที่รวม 108ไร่ 2 งาน 92ตารางวา

ห้างหุ้นส่วนจำกัด โรจน์ไพศาล มีธุรกิจหลักคือ การค้าอสังหาริมทรัพย์ และ ให้เช่าที่ดิน
มีเงินลงทุนรวม 1,000,000 บาท โดยมีรายชื่อผู้เป็นหุ้นส่วน 7 คน ดังนี้

1.  นายมุข โรจตระการ ลงทุน 465,000 บาท

2.  บริษัท กาญจนลาภ จำกัด ลงทุน 410,000 บาท

3.  นางอรศรี ทิพยบุญทอง หุ้นส่วนผู้จัดการ ลงทุน 25,000 บาท

4.  นายอดิศร โรจตระการ ลงทุน 25,000 บาท

5.  นางรัชนี โรจตระการ ลงทุน 25,000 บาท

6.  นางสาวดุษฎี โรจตระการ ลงทุน 25,000 บาท

7.  นางพรทิพย์ โรจตระการ ลงทุน 25,000 บาท

ทั้งนี้รายชื่อตามลำดับที่ 1 , 3 และ 4 เป็นกรรมการของบริษัท สยามภัณฑ์กรุ๊ป จำกัด (มหาชน)

สัญญาเช่าลงวันที่ 8 ธันวาคม 2540 กำหนดระยะเวลาเช่า 20 ปี นับตั้งแต่วันที่ 1 มกราคม
2541ในอัตราค่าเช่าดังนี้

+-------------------------------+----------------+---------------------+
|                               | พื้นที่ดิน          | อัตราค่าเช่าต่อปี (บาท)  |
+-------------------------------+----------------+---------------------+
| เช่าโดยบริษัท สยามภัณฑ์กรุ๊ป จำกัด    | 35 ไร่ 2 งาน 92 | 246,000             |
| (มหาชน)                       | ตรว.           |                     |
|                               |                | 228,000             |
| เช่าโดยบริษัท พรีเมีย ลูบริแค้นท์ จำกัด | 33 ไร่          |                     |
|                               |                | 110,400             |
| เช่าโดยบริษัท สยามลูบริแค้นท์อินดัสทรี่  | 16 ไร่          |                     |
| จำกัด                          |                | 165,600             |
|                               | 24 ไร่          |                     |
| เช่าโดยบริษัท สยามแบตเตอรีอินดัสทรี่  |                |                     |
| จำกัด                          |                |                     |
+-------------------------------+----------------+---------------------+

รายการที่เกิดขึ้นกรรมการอิสระได้ให้ความเห็นชอบแล้วตามมติที่ประชุมคณะกรรมการเมื่อ 4
ธันวาคม 2540
G

4. การวิจัยและพัฒนา

- ไม่มี -
M

10. การควบคุมภายใน

คณะกรรมการบริษัทมีความเชื่อมั่นในระบบการควบคุมภายใน
และมีนโยบายให้ทุกระบบและทุกขั้นตอนการปฏิบัติงานของบริษัทได้มีการกำหนดผู้ปฏิบัติ ผู้อนุมัติ
และผู้ตรวจสอบ
พร้อมทั้งว่าจ้างผู้ตรวจสอบภายในซึ่งเป็นนิติบุคคลภายนอกเข้ามาตรวจสอบระบบการทำงานของบริษัท
และมีการประเมินผลการปฏิบัติงานของทุกหน่วยงานในแต่ละเดือน จากผลการตรวจสอบที่ผ่านมา
ผู้ประเมินไม่พบว่ามีข้อบกพร่องที่มีนัยสำคัญ และบ่งบอกถึงความบกพร่องของระบบแต่อย่างใด
นอกจากนี้บุคลากรของบริษัทยังได้รับการปลูกฝังให้ยึดมั่นว่าการปฏิบัติงานโดยมีวินัยอันดีจะส่งผลไปยังผลตอบแทนที่จะได้รับของทุกคนในองค์กร
ซึ่งเป็นการป้องกันการทุจริตที่เกิดขึ้นได้เป็นอย่างมาก
จะเห็นได้จากผลการดำเนินงานของบริษัทที่สามารถสร้างมูลค่าเพิ่มและความมั่นคงให้กับกิจการได้เป็นที่น่าพอใจ
ซึ่งเชื่อได้ว่าเป็นผลมาจากความร่วมมือ และความตั้งใจในการปฏิบัติงานของบุคลากรทุกคนในองค์กร

คณะกรรมการตรวจสอบได้ให้ความเห็นเกี่ยวกับการควบคุมภายในและการบริหารความเสี่ยงรวมทั้งการกำกับดูแลกิจการที่ดี
ตามรายละเอียดที่แนบมาพร้อมนี้แล้ว

รายงานของคณะกรรมการตรวจสอบ

คณะกรรมการตรวจสอบมีความเป็นอิสระในการปฏิบัติงานตามหน้าที่และความรับผิดชอบ
รวมถึงงานตามภารกิจที่ได้รับมอบหมายจากคณะกรรมการบริษัทฯ ภารกิจที่สำคัญได้แก่
การสอบทานงบการเงิน การกำกับดูแลให้มีระบบควบคุมภายในที่เหมาะสมและมีประสิทธิภาพ
การดูแลให้มีการปฏิบัติงานที่โปร่งใสเป็นไปตามหลักการกำกับดูแลกิจการที่ดี
ไม่ก่อให้เกิดความขัดแย้งทางผลประโยชน์ต่อผู้มีส่วนได้เสียทุกระดับ
รวมถึงเสนอแต่งตั้งผู้สอบบัญชีของบริษัทฯ

ในรอบปี 2550 ที่ผ่านมา คณะกรรมการตรวจสอบได้ปฏิบัติงานโดยสรุปดังนี้ :-

1)  จัดให้มีการประชุมของคณะกรรมการตรวจสอบทุกไตรมาสและเข้าร่วมประชุมในการประชุมคณะกรรมการบริษัท
    รวม 9 ครั้ง

2)  พิจารณาสอบทานงบการเงินประจำปี 2549 และงบการเงินรายไตรมาสสำหรับปี 2550
    ที่ผ่านการตรวจสอบและสอบทานจากผู้สอบบัญชีแล้ว
    เห็นว่าเป็นงบการเงินที่จัดทำขึ้นตามมาตรฐานการบัญชี
    มีการเปิดเผยข้อมูลในงบการเงินอย่างครบถ้วนเพียงพอและทันเวลา

3)  พิจารณาทบทวนแผนการตรวจสอบภายในปี 2550 - 2551
    ให้สอดคล้องกับนโยบายแผนงานของบริษัทฯ เพื่อให้เกิดผลงานที่มีประสิทธิภาพ โปร่งใส

4)  ติดตามผลการตรวจสอบภายในสำหรับประเด็นที่เป็นสาระสำคัญอย่างต่อเนื่อง
    โดยกำหนดเป็นวาระติดตามงานในการประชุมทุกครั้ง
    เพื่อช่วยสนับสนุนระบบควบคุมภายในให้เหมาะสมและดียิ่งๆขึ้น

5)  ให้คำปรึกษาแนะนำในการบริหารความเสี่ยงที่สอดคล้องกับการดำเนินธุรกิจของบริษัทฯเพื่อป้องกันความเสียหายอันอาจจะเกิดขึ้นกับบริษัทฯ
    และผู้มีส่วนได้เสียที่เกี่ยวข้องทุกฝ่าย

6)  สอบทานการเปิดเผยข้อมูลของรายการที่เกี่ยวโยงกันและรายการที่อาจมีความขัดแย้งทางผลประโยชน์โดยให้ความสำคัญกับความถูกต้อง
    เชื่อถือได้ของข้อมูล และมีการปฏิบัติการตามข้อกำหนดของตลาดหลักทรัพย์แห่งประเทศไทย

7)  เข้าร่วมในการประชุมใหญ่สามัญผู้ถือหุ้นประจำปี2550
    โดยดูแลให้เกิดการปฏิบัติต่อผู้ถือหุ้นอย่างเท่าเทียมกัน
    พร้อมทั้งช่วยอธิบายหรือชี้แจงงานตามภารกิจที่รับผิดชอบถ้ามีข้อซักถามจากผู้ถือหุ้น

คณะกรรมการตรวจสอบมีความเห็นว่าคณะกรรมการและผู้บริหารของบริษัทมีความมุ่งมั่นในการบริหารงาน
ให้ความสำคัญกับการบริหารความเสี่ยง ก่อให้เกิดผลตอบแทนแก่ผู้มีส่วนได้เสียทุกกลุ่มอย่างน่าพอใจ
รวมทั้งยึดในการปฏิบัติตามหลักการกำกับดูแลกิจการที่ดี มีระบบการควบคุมภายในที่เหมาะสม
และไม่ปรากฏข้อบกพร่องที่มีสาระสำคัญแต่อย่างใด

(นายอำพล โหตระกิตย์)

ประธานคณะกรรมการตรวจสอบ

26 กุมภาพันธ์ 2551
A

แบบแสดงรายการข้อมูลประจำปี

(56-1)

สิ้นสุดวันที่ 31 ธันวาคม 2551

บริษัท สยามภัณฑ์กรุ๊ป จำกัด (มหาชน)

สารบัญ

  -------------- --------------------------------------------- -----------
                                                               ส่วน -หน้า

  ส่วนที่ 1         ข้อมูลสรุป (EXECUTIVE SUMMARY)                   B – 3

  ส่วนที่ 2         บริษัทที่ออกหลักทรัพย์                               C – 4

                 1. ปัจจัยความเสี่ยง                               D – 5

                 2. ลักษณะการประกอบธุรกิจ                         E – 6

                 3. การประกอบธุรกิจของแต่ละสายผลิตภัณฑ์              F – 8

                 4. การวิจัยและพัฒนา                              G – 12

                 5. ทรัพย์สินที่ใช้ในการประกอบการ                    H – 13

                 6. โครงการในอนาคต                             I – 14

                 7. ข้อพิพาททางกฎหมาย                            J – 15

                 8. โครงสร้างเงินลงทุน                            K – 16

                 9. การจัดการ                                   L – 17

                 10. การควบคุมภายใน                             M – 31

                 11. รายการระหว่างกัน                            N – 33

                 12. ฐานะการเงินและผลการดำเนินงาน                O – 34

                 13. ข้อมูลอื่นที่เกี่ยวข้อง                            P – 39

  ส่วนที่ 3         การรับรองความถูกต้องของข้อมูล                      Q – 40

                                                               

  เอกสารแนบ 1    รายละเอียดเกี่ยวกับผู้บริหารและผู้มีอำนาจควบคุมของบริษัท   R – 42

  เอกสารแนบ 2    รายละเอียดเกี่ยวกับกรรมการของบริษัทย่อย              S – 43

  เอกสารแนบ 3    สรุปตำแหน่งรายการใน 56-1                        T – 44
  -------------- --------------------------------------------- -----------
I

6. โครงการในอนาคต

ธุรกิจน้ำมันหล่อลื่นและจาระบี : ฟาร์มแท้งค์แห่งใหม่ที่ อำเภอสามโคก จังหวัดปทุมธานี
วงเงินของโครงการประมาณ 80 ล้านบาท ณ สิ้นปี 2551 มูลค่าดำเนินการแล้ว เท่ากับ 33.6
ล้านบาท
H

5. ทรัพย์สินที่ใช้ในการประกอบธุรกิจ

1. ลักษณะสำคัญของทรัพย์สิน

มูลค่า ที่ดิน อาคาร เครื่องจักร ตามบัญชีสุทธิ ณ 31 ธันวาคม 2551

+---------------------------------+------------------+-----------------+
| ประเภท                          | งบเฉพาะกิจการ     | งบการเงินรวม     |
|                                 |                  |                 |
|                                 | (ล้านบาท)         | (ล้านบาท)        |
+---------------------------------+------------------+-----------------+
| ที่ดิน                             | 4.98             | 6.70            |
+---------------------------------+------------------+-----------------+
| อาคารและสิ่งปลูกสร้าง               | 118.04           | 197.45          |
+---------------------------------+------------------+-----------------+
| เครื่องจักรและอุปกรณ์                | -                | 208.96          |
+---------------------------------+------------------+-----------------+
| เครื่องจักรระหว่างติดตั้ง              | -                | 20.27           |
+---------------------------------+------------------+-----------------+
| อาคารและโครงการระหว่างทำ         | 73.06            | 144.78          |
+---------------------------------+------------------+-----------------+
| อื่นๆ                             | 38.49            | 64.55           |
+---------------------------------+------------------+-----------------+
| มูลค่าสุทธิทางบัญชีรวม                | 234.57           | 642.71          |
+---------------------------------+------------------+-----------------+

ภาระผูกพันของทรัพย์สิน

กลุ่มบริษัทได้จดจำนองที่ดินและสิ่งปลูกสร้างเพื่อเป็นหลักประกันเงินเบิกเกินบัญชีและเงินกู้ยืมระยะสั้นจากสถาบันการเงินและให้บริษัทย่อยร่วมค้ำประกันเต็มวงเงิน

วงเงินสินเชื่อที่มีต่อสถาบันการเงิน ณ 31 ธันวาคม 2551 เท่ากับ 1,479.50 ล้านบาท
แต่วงเงินสินเชื่อดังกล่าวบริษัทมีความจำเป็นในการใช้น้อยมาก
เนื่องด้วยบริษัทมีสภาพคล่องทางการเงินสูง ณ วันที่ 31 ธันวาคม 2551
วงเงินที่ยังไม่เบิกใช้เท่ากับ 1,457.03 ล้านบาท

มูลค่าสินทรัพย์สุทธิ

กลุ่มบริษัท สยามภัณฑ์กรุ๊ป จำกัด (มหาชน) ไม่มีการประเมินราคาสินทรัพย์เป็นกรณีพิเศษ
และไม่มีหนี้สินที่อาจจะเกิดจากการเข้าค้ำประกัน อาวัล ภาระจำนอง
หรือการค้ำประกันให้บุคคลภายนอกอื่น ดังนั้น ณ 31 ธันวาคม 2551
มูลค่าสินทรัพย์สุทธิของบริษัทตามบัญชี คือ 2,640.86 ล้านบาทหรือ 76.55 บาทต่อหุ้น

2. นโยบายการลงทุนในบริษัทย่อย

กรรมการ และ กรรมการบริหารของบริษัท มีอำนาจในการควบคุม
และกำหนดนโยบายที่สำคัญต่อการดำเนินธุรกิจในบริษัทย่อยโดยตรง
C

ส่วนที่ 2 : บริษัทที่ออกหลักทรัพย์

  -------------------- --------------------------------------------------
  ชื่อบริษัท               บริษัท สยามภัณฑ์กรุ๊ป จำกัด (มหาชน)

  เลขที่ทะเบียนบริษัท       0107539000111

  ประกอบธุรกิจ           ตัวแทนจำหน่ายน้ำมันหล่อลื่น จาระบี และแบตเตอรี่สำหรับรถยนต์

  ที่ตั้งสำนักงานใหญ่        488 ถนนนครสวรรค์ แขวงสี่แยกมหานาค เขตดุสิต กรุงเทพมหานคร

  โทรศัพท์               0-2280-0202-17 (อัตโนมัติ 16 คู่สาย)

  โทรสาร               0-2280-6305

  Web site             http://www.siampangroup.com

  ที่ตั้งคลังสินค้า           101 หมู่ 2 ถนนสามโคก-เสนา ตำบลคลองควายอำเภอสามโคก
                       จังหวัดปทุมธานี

  โทรศัพท์คลังสินค้า        0-2977-2695 , 0-2977-2698

  Email address        orasri@siampangroup.com
  -------------------- --------------------------------------------------
B

ส่วนที่ 1 : ข้อมูลสรุป (Executive Summary)

บริษัท สยามภัณฑ์กรุ๊ป จำกัด (มหาชน) “SPG” ประกอบธุรกิจเป็นตัวแทนจำหน่ายสินค้า :

-   น้ำมันหล่อลื่น ยี่ห้อ เทรน /ดีเทอล่า / พาวเวอร์ / ซุปเปอร์สตาร์

-   จาระบี ยี่ห้อ เทรน / จระเข้

-   แบตเตอรี่ ยี่ห้อ โบลีเด้น / เทรน

บริษัทดำเนินธุรกิจตั้งแต่ปี2502 ปัจจุบันมีทุนจดทะเบียน 345 ล้านบาทเรียกชำระแล้วเต็มมูลค่าหุ้น

ผลการดำเนินงาน ปี 2551 ตามงบการเงินรวม

  ------------------------- ---------- ------------ ----------- -----------
  ผลการดำเนินงาน                        ปี 2549       ปี 2550      ปี 2551

  รายได้จากการขาย            ล้านบาท     2,824.87     3,500.16    3,564.04

  กำไรของผู้ถือหุ้นของบริษัท       ล้านบาท     196.28       323.85      362.21

  กำไรต่อหุ้น                  บาทต่อหุ้น    5.69         9.39        10.50

  ส่วนของผู้ถือหุ้นเฉพาะบริษัท      บาทต่อหุ้น    62.96        69.86       76.55
  ------------------------- ---------- ------------ ----------- -----------

การบริหารงานในปี2551

บริษัทบริหารงานอย่างรอบคอบและระมัดระวังภายใต้การกำกับดูแลของคณะกรรมการบริหาร 6 คน
และคณะกรรมการตรวจสอบ 3 คน โดยยึดหลักการกำกับดูแลกิจการที่ดี (GOOD CORPORATE
GOVERNANCE) ให้ความสำคัญกับการบริหารงานที่โปร่งใสสามารถตรวจสอบได้
คำนึงถึงความรับผิดชอบต่อผู้ถือหุ้นและผู้มีส่วนได้เสียอย่างเป็นธรรมและเท่าเทียมกัน
และเน้นการเจริญเติบโตอย่างมั่นคงมีคุณภาพในระยะยาว
รวมถึงให้ความสำคัญต่อความพึงพอใจของลูกค้าเป็นเป้าหมายที่สำคัญ

บริษัทมีเงินทุนหมุนเวียนที่เพียงพอ มีฐานะการเงินและสภาพคล่องอยู่ในเกณฑ์ที่ดี

สาระสำคัญที่กระทบผลการดำเนินงานในปี 2551

ผลิตภัณฑ์แบตเตอรี่ กลุ่มบริษัทมีรายได้จากผลิตภัณฑ์แบตเตอรี่รวม 1,389 ล้านบาท
เพิ่มขึ้นคิดเป็นร้อยละ 7.96 จากปี2550 ซึ่งยอดขายที่เพิ่มขึ้นมาจากตลาดต่างประเทศเป็นหลัก

ผลิตภัณฑ์น้ำมันหล่อลื่น กลุ่มของบริษัทมีรายได้จากผลิตภัณฑ์น้ำมันหล่อลื่นรวม 1,365 ล้านบาท
ลดลงร้อยละ 9.31 เมื่อเทียบกับปี2550
เป็นผลมาจากตลาดภายในประเทศมีการแข่งขันสูงประกอบกับกำลังซื้อที่ลดลงจากปัญหาภาวะเศรษฐกิจโลกและการเมืองภายในประเทศ

ผลิตภัณฑ์จาระบี กลุ่มบริษัทมีรายได้จากการขายจาระบีรวม 711 ล้านบาทสูงขึ้นจากปี2550 ร้อยละ
17.55 โดยเพิ่มในตลาดต่างประเทศร้อยละ 41.30 และตลาดในประเทศร้อยละ 7.22
เป็นเพราะความมุ่งมั่นที่จะรักษาตลาดกับลูกค้าในประเทศ
และมีเป้าหมายในการขยายตลาดต่างประเทศอย่างต่อเนื่องนั่นเอง